વરદ ગિરિએ જે ૨૦ નવી પ્રજાતિઓને શોધી કાઢી છે એમાં ૧૩ જેટલા દેડકા, પાંચ ગરોળીઓ અને બે સાપ છે. ઠંડી, તાપ, તડકો કે વરસાદ જોયા વિના તેઓ જંગલો ખૂંદે છે. તેમના આ કામમાં તેમને કેવી-કેવી તકલીફો આવી? વરદ ગિરિ કહે છે, ‘તકલીફ વળી શાની? મારા માટે તો આ એકેએક મોમેન્ટ અવિસ્મરણીય છે. સાપ વગેરે ઝેરી જાનવરના નેચરને જાણતો હોવાથી મને કોઈ પ્રૉબ્લેમ નથી આવ્યો. આ પ્રાણીઓને રિસ્પેક્ટ આપવો પડે. જો તમે ન આપો તો તમને નુકસાન પહોંચાડે. ગમે એવો ઝેરી સાપ ભલે કેમ ન હોય તમે એને છંછેડો નહીં તો એ ન કરડે. અમારી આ શોધખોળમાં કદી અમે લિમિટ ક્રૉસ નથી કરી.’